**Príloha č. 4: návrh Zmluvy o dielo**

**Všeobecné upozornenie!!!**

Tu uvedené zmluvné podmienky sú iba informatívneho charakteru. Verejný obstarávateľ bude zmluvné podmienky meniť a prispôsobovať podľa svojich skutočných potrieb v čase vyhlasovania jednotlivých výziev na predkladanie ponúk v rámci zriadeného DNS. Konkrétne zmluvné podmienky (zmluva o dielo) tak bude súčasťou každej jednotlivo vyhlásenej výzvy na predkladanie ponúk.

**Žltým sú označené miesta, kde verejný obstarávateľ údaje doplní ku konkrétnej zákazke.**

**Modrým sú označené informácie, ktoré majú informačný/vysvetľovací charakter a nebudú v konkrétnej zákazke už vedené v zmluve.**

***Z M L U V A O D I E L O***

uzatvorená podľa § 536 a nasl. zákona č. 513/1991 Zb. (Obchodný zákonník) v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov

**čl. l.**

**Zmluvné strany**

Objednávateľ: Mesto Trenčín

Sídlo: Mierové nám. č. 1/2, 911 64 Trenčín

Zastúpenie: Mgr. Richard Rybníček, primátor mesta

IČO: 00 312 037

DIČ: 2021079995

Bankové spojenie: Československá obchodná banka, a.s., korporátna pobočka Trenčín

číslo účtu: SK61 7500 0000 0000 2558 1243

SWIFT/BIC: CEKOSKBX

Tel.: 032/650411, 032/6504311

Fax: 032/7431248

E-mail: [trencin@trencin.sk](mailto:trencin@trencin.sk)

Kontaktná osoba pre účely tejto zmluvy:

(ďalej len: „Objednávateľ“ alebo „objednávateľ“)

Zhotoviteľ:

Sídlo:

Zastúpený:

Oprávnený na rokovanie

-vo veciach technických:

-vo veciach zmluvných:

Bankové spojenie:

číslo účtu:

IČO:

DIČ:

Označenie registra:

Číslo zápisu:

Tel.:

Fax:

E-mail:

*(V prípade účasti skupiny uviesť údaje uvedené v tomto bode pre každého člena skupiny samostatne. Členovia skupiny budú zaviazaní spoločne a nerozdielne)*

(ďalej len: „Zhotoviteľ“ alebo „zhotoviteľ“)

(Objednávateľ a Zhotoviteľ ďalej spoločne ako “Zmluvné strany”)

za nasledovných podmienok (ďalej len „Zmluva“):

**čl. ll.**

**Predmet zmluvy**

1. Predmetom tejto zmluvy je záväzok Zhotoviteľa zhotoviť riadne a včas dielo **“Výstavba a rekonštrukcia miestnych komunikácii v Meste Trenčín:...............................................“** (ďalej aj len „predmet zmluvy“ alebo „dielo“) a to v rozsahu výkazu-výmer, pričom jednotlivé položky výkazu-výmer sú bližšie špecifikované v projektovej dokumentácii vypracovanej ................................. (ďalej v texte označovaná aj len ako: „projektová dokumentácia“ alebo „projekt“), ktorá bola neoddeliteľnou súčasťou súťažných podkladov k verejnému obstarávaniu **v zákazke vyhlásenej výzvou na predkladanie ponúk v rámci dynamického nákupného systému zákazky na uskutočnenie stavebných prác** zriadeného v zmysle ust. §§ 58 – 61 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“), a záväzok Objednávateľa zaplatiť Zhotoviteľovi za riadne a včas odovzdané dielo cenu podľa čl. IV. tejto Zmluvy. Dynamický nákupný systém bol vyhlásený verejným obstarávateľom mesto Trenčín, so sídlom Mierové nám. č. 1/2, 911 64 Trenčín, s názvom: „Výstavba a rekonštrukcia miestnych komunikácii v Meste Trenčín“.

Predmetom tejto časti zákazky je zhotovenie diela spočívajúce v ............................ *(ďalej aj predmet zmluvy).*

Poznámka: v prípade, že k zákazke nebola vypracovaná projektová dokumentácia a dielo sa bude realizovať v rozsahu výkaz výmer, tak sa v texte ustanoveniach zmluvy dielo nebude uvádzať pojem projektová dokumentácia a jej gramatické tvary ale budú vhodne nahradené pojmom“ výkaz výmer“.

Plochy verejnej zelene musia byť bezprostredne po ukončení stavebných prác, to zn. najneskôr pred odovzdaním diela uvedené do funkčného stavu. Plochy po ukončení výkopových prác je potrebné vyčistiť od kameňov, stavebného a iného odpadu, urovnať a naviezť ornicu v min vrstve 5-8 cm. ***(Bude doplnené podľa potreby do konkrétnej čiastkovej zákazky)***

1. Miesto vykonania diela je: ............................................

Podrobnosti sú uvedené v projektovej dokumentácii k tejto zákazke (ďalej len „miesto

vykonania diela“).

1. Zhotoviteľ je povinný vykonať predmet zmluvy uvedený v článku II. tejto zmluvy (t. z.: „dielo“) odborne, kvalitne, za podmienok uvedených v tejto zmluve, v súlade s pokynmi objednávateľa a s § 43d zákona č. 50/1976 Zb. (stavebného zákona) a súvisiacich STN, v rozsahu výkazu výmer a podľa projektovej dokumentácie uvedenej v ods. 1 tohto článku a na základe právoplatných a vykonateľných rozhodnutí príslušných správnych orgánov vydaných v súvislosti s dielom na svoje náklady a svoje nebezpečenstvo. V prípade, ak je dielom uskutočnenie stavby alebo zmena dokončenej stavby, ktorá predstavuje verejnú prácu v zmysle § 2 zákona č. 254/1998 Z. z. o verejných prácach v znení neskorších predpisov (ďalej len „zákon o verejných prácach“) Zhotoviteľ sa zaväzuje vykonať predmet zmluvy v súlade so zákonom o verejných prácach.
2. Zhotoviteľ je povinný pred objednaním akéhokoľvek materiálu, ktorý je osobitne označený na vzorkovanie v projektovej dokumentácii alebo materiálu, ktorý je vizuálneho dizajnového charakteru (t. z. viditeľný voľným okom po zhotovení diela) predložiť Objednávateľovi vzorku tohto materiálu na odsúhlasenie. Objednávateľ je povinný akceptovať, resp. neakceptovať predkladanú vzorku bezodkladne, najneskôr do 5. pracovných dní od jej predloženia. O predložení vzorky a tiež aj o akceptácii/neakceptácii vzorky sa uvedie záznam v stavebnom denníku. V prípade neakceptovania predkladanej vzorky Objednávateľom je Zhotoviteľ povinný predložiť Objednávateľovi novú vzorku na odsúhlasenie, a to v lehote do 5 pracovných dní odo dňa neakceptovania vzorky, pokiaľ si zmluvné strany v stavebnom denníku nedohodnú iný termín pre predloženie novej vzorky. Ak Zhotoviteľ poruší povinnosť predložiť vzorku na odsúhlasenie Objednávateľovi pred objednaním a objednávateľ  nesúhlasí s materiálom, ktorý bol dodaný do diela, je Zhotoviteľ povinný bezodkladne a na vlastné náklady predmetný materiál vymeniť a zároveň má Objednávateľ nárok na zmluvnú pokutu vo výške ................,-EUR (*výška zmluvnej pokuty sa bude odvíjať od celkovej ceny diela – max. vo výške 3% z PHZ*). Schválenie vzorky Objednávateľom nezbavuje Zhotoviteľa zodpovednosti za vady diela.

Objednávateľ si pri výrobkoch/tovaroch vyrábaných z dreva v zmysle projektovej dokumentácii vyhradzuje právo požadovať od Zhotoviteľa preukázať FSC certifikát.

1. Zhotoviteľ je povinný vykonať predmet zmluvy v súlade s jeho ponukou, ktorú predložil Objednávateľovi ako uchádzač vo verejnom obstarávaní – na základe výzvy na predkladanie ponúk v zákazke uvedenej v ods. 1 tohto článku. Táto ponuka je archivovaná ako súčasť dokumentácie o verejnom obstarávaní u objednávateľa. Tieto dokumenty (tzn. súťažné podklady, vrátane projektovej dokumentácie uvedenej vyššie a ponuka) sú obom Zmluvným stranám známe, boli Zmluvným stranám navzájom odovzdané a obe Zmluvné strany ich považujú za súčasť tejto zmluvy.

**čl. lll.**

**Termín plnenia**

1. Zhotoviteľ sa zaväzuje, že zhotoví a dodá predmet zmluvy uvedený v čl. II tejto zmluvy v nasledovných termínoch:

|  |  |
| --- | --- |
| *Etapa* | *Termín* |
| Odovzdanie staveniska: | Najneskôr **do ..................dní** po dni, v ktorom nadobudne účinnosť zmluva so zhotoviteľom(úspešným uchádzačom) / bude doručená výzva od verejného obstarávateľa |
| Začatie prác: | V deň odovzdania staveniska |
| Kompletné ukončenie prác: | |  | | --- | | V lehote **do ...........** po dni odovzdania staveniska | |

1. Ak Zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa Objednávateľ toto dielo prevziať aj v skoršom ponúknutom termíne, pokiaľ bude dielo zhotovené riadne v súlade s platnými technickými normami, touto zmluvou a projektovou dokumentáciou uvedenou v čl. II tejto zmluvy.
2. V prípade, ak sa v priebehu plnenia tejto zmluvy vyskytne potreba uskutočniť práce, ktoré nie sú zhrnuté v tejto zmluve, je Zhotoviteľ povinný ihneď o tejto skutočnosti informovať stavebný dozor Objednávateľa a písomne o tejto skutočnosti zaslať Objednávateľovi aj list. Následne Objednávateľ začne rokovanie o riešení vzniknutej situácie so Zhotoviteľom. Všetky prípadné naviac práce musia byt pred ich vykonaním vopred odsúhlasené v stavebnom denníku a vopred upravené písomným dodatkom k tejto zmluve (za dodržania zákona o verejnom obstarávaní), príp. novou zmluvou. Jednotkové ceny naviac prác budú stanovené nasledovne:
3. jednotkové ceny prác, ktoré sú súčasťou položkovitého rozpočtu Zmluvy, musia byť dodržané podľa rozpočtu stanoveného touto Zmluvou,
4. jednotkové ceny prác, ktoré nie sú súčasťou položkovitého rozpočtu Zmluvy, musia byť dodržané v hodnote totožných položiek podľa Cenkrosu.
5. jednotkové ceny prác, ktoré nie sú súčasťou položkovitého rozpočtu Zmluvy, a ktoré zároveň nie sú nacenené ani v Cenkrose, musia byť overené prieskumom trhu vykonanom Objednávateľom pred uzavretím konkrétneho dodatku k zmluve, predmetom ktorého bude vykonanie naviac prác zhotoviteľom, inak nie je žiadna zo Zmluvných strán povinná uzavrieť dodatok na vykonanie naviac prác.

V prípade porušenia tohto ustanovenia má Objednávateľ právo odstúpiť od tejto zmluvy a zároveň má nárok na zmluvnú pokutu vo výške 5% z ceny diela uvedenej v čl. IV tejto zmluvy. Vyššie uvedenou zmluvnou pokutou nie je dotknutý nárok Objednávateľa na náhradu škody, ktorá mu vznikla v dôsledku porušenia tejto povinnosti v plnej výške a to aj v prípade, ak vzniknutá škoda prevyšuje výšku zmluvnej pokuty.

1. V prípade vzniku Zhotoviteľom nezavinených prekážok „vyššej moci“ znemožňujúcich riadne plnenie diela sa aplikujú ustanovenia čl. XIII. tejto zmluvy. Toto ustanovenie platí aj v prípade, ak je Objednávateľ v omeškaní s poskytnutím dohodnutého spolupôsobenia. O týchto skutočnostiach sa uvedie riadne podpísaný záznam v stavebnom denníku s odôvodnením, v opačnom prípade nie sú dôvodom pre postup podľa prvej vety.
2. Objednávateľ sa zaväzuje, že riadne dokončené dielo prevezme a zaplatí za jeho zhotovenie dohodnutú cenu.

**čl. IV.**

**Cena predmetu zmluvy**

1. Cena za predmet zmluvy uvedený v článku II. tejto zmluvy je stanovená dohodou Zmluvných strán v zmysle zákona č. 18/1996 Z. z. o cenách v znení neskorších predpisov a v súlade s ponukou zhotoviteľa ako pevná zmluvná cena diela, jednostranne nemenná a predstavuje:

**Cena bez DPH………………...,-€, slovom .....………..………………………….Eur**

**DPH 20%….................…..…...,-€, slovom ………….…………….….…………..Eur Cena s DPH\*………..………...,-€, slovom ..……………………………………...Eur**

DOPLNÍ UCHÁDZAČ

\*V prípade, ak je Zhotoviteľ identifikovaný pre DPH v inom členskom štáte EÚ alebo je zahraničnou osobou z tretieho štátu a miesto dodania služby je v SR, tento Zhotoviteľ nebude pri plnení Zmluvy fakturovať DPH. Vo svojej ponuke však musí uviesť príslušnú sadzbu a výšku DPH podľa zákona č. 222/2004 Z. z. a cenu vrátane DPH. Objednávateľ nie je zdaniteľnou osobou a v tomto prípade je registrovaný pre DPH podľa § 7 a/alebo § 7a zákona č. 222/2004 Z. z. a bude povinný odviesť DPH v SR podľa zákona č. 222/2004 Z .z..

/text tohto odseku ohľadne DPH je možné vypustiť, pričom toto nebude považované za nedodržanie textu zmluvy/

1. Dohodnutá cena je v súlade s rozpočtovými nákladmi stavby uvedenými v ponukovom rozpočte podľa objektov v členení podľa výkazov výmer z projektovej dokumentácie uvedenej v čl. II tejto zmluvy. Rozpočet (ocenené výkazy výmer) je neoddeliteľnou súčasťou tejto zmluvy (Príloha č. 1). Zhotoviteľ je povinný predložiť Objednávateľovi najneskôr v deň uzavretia tejto zmluvy elektronickú verziu (vo formáte MS Excel) podrobného rozpočtu a zároveň je povinný predkladať bezodkladne v elektronickej verzii (formát MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy. Rozpočet musí byť vypracovaný na najnižšiu možnú úroveň položiek, t. j. na úroveň zodpovedajúcu položkám výkazu výmer. V prípade porušenia tejto povinnosti má Objednávateľ nárok na zmluvnú pokutu vo výške 100,- € za každý, aj začatý deň omeškania so splnením tejto povinnosti a tiež má nárok na náhradu škody v plnej výške. Popri tom má Objednávateľ nárok odstúpiť pre porušenie povinnosti definovanej v tomto odseku od tejto zmluvy.
2. V cene uvedenej v ods. 1 tohto článku sú zahrnuté aj náklady na:
   1. vybudovanie, prevádzku, údržbu a vypratanie staveniska,
   2. aj všetky ostatné náklady súvisiace so zhotovením predmetu zmluvy (vrátane napr. dopravy do miesta dodania, náklady na všetky dodávky materiálov, likvidácia odpadov a pod.)

**čl. V.**

**Platobné podmienky**

1. Objednávateľ neposkytuje Zhotoviteľovi preddavky ani zálohy. Platby sa budú realizovať bezhotovostným stykom na základe vystavenej faktúry.
2. Zhotoviteľ bude predmet zákazky fakturovať až po riadnom zhotovení celého diela, resp. príslušnej časti, ktorá je predmetom fakturácie (t. z. až po ukončení plnenia podľa tejto zmluvy, po dodaní všetkých dodávok a potrebných dokladov a uskutočnení všetkých prác a po odstránení všetkých prípadných vád a nedorobkov) a to na základe jednej/dvoch/troch faktúr (ďalej len „Faktúra“) vystavených Zhotoviteľom po riadnom a včasnom odovzdaní a prevzatí diela/časti diela. Predpokladom vyhotovenia a zaslania faktúry je odovzdanie diela alebo časti Diela Objednávateľovi, ktoré je bez vád a nedorobkov. Platba sa bude realizovať bezhotovostným stykom na základe Faktúry vystavenej a doručenej Zhotoviteľom objednávateľovi. ***(verejný obstarávateľ uvedené upraví podľa aktuálnej zákazky a podľa dĺžky jej trvania)***
3. Zhotoviteľ je oprávnený vystaviť čiastkovú faktúru ***(dve alebo max. tri čiastkové faktúry, upraví verejný obstarávateľ podľa trvania aktuálnej zákazky****)* v priebehu plnenia a zmluvy, za splnenia nasledovných podmienok:

* Vystavená čiastková faktúra bude obsahovať, resp. jej prílohu bude tvoriť súpis skutočne uskutočnených prác a príp. dodaných tovarov potvrdený oprávneným zástupcom Objednávateľa, prípadne stavebným dozorom objednávateľa.
* Ak budú na prácach vady, nedorobky a pod., je Objednávateľ oprávnený podpísať súpis skutočne uskutočnených prác až po odstránení týchto vád a nedorobkov. Kým nebude zo strany Objednávateľa podpísaný súpis skutočne uskutočnených prác, nepovažuje sa dielo, resp. jeho časť za riadne odovzdané
* Tento súpis vykonaných prác bude zároveň v prípade poslednej čiastkovej faktúry podložený geodetickým zameraním.

V prípade, ak Zhotoviteľ právo vystaviť čiastkové faktúry za uvedených podmienok nevyužije, bude Zhotoviteľ predmet faktúry fakturovať až poriadnom zhotovení celého diela (t. z. až po ukončení plnenia podľa tejto zmluvy, po dodaní všetkých dodávok a potrebných dokladov a uskutočnení všetkých prác a po odstránení všetkých prípadných vád a nedorobkov) podľa bodu 5 tohto článku.

3.1 Druhú/tretiu Faktúru v zostávajúcej výške do 100% Ceny uvedenej v čl. IV. 1 tejto Zmluvy vystaví Zhotoviteľ až po riadnom a úplnom odovzdaní a záverečnom prevzatí diela podľa čl. VI. tejto zmluvy. ***(ustanovenie 3. a 3.1 tohto článku sa uvedie v zmluve o dielo podľa dĺžky trvania konkrétnej čiastkovej zákazky)***

1. Podkladom pre vystavenie Faktúry bude súpis skutočne uskutočnených prác a príp. dodaných tovarov potvrdený oprávneným zástupcom Objednávateľa, prípadne stavebným dozorom Objednávateľa. Ak budú na prácach vady, nedorobky a pod., je Objednávateľ oprávnený podpísať súpis skutočne uskutočnených prác až po odstránení týchto vád a nedorobkov. Kým nebude zo strany Objednávateľa podpísaný súpis skutočne uskutočnených prác, nepovažuje sa dielo, ani jeho časť za riadne odovzdané. V prípade, že súpis vykonaných prác bude obsahovať práce v nižšom ako dojednanom rozsahu, Zhotoviteľ vystaví faktúru na sumu zníženú o nevykonané práce, to znamená faktúru na sumu skutočne vykonaných prác.
2. Objednávateľ a Zhotoviteľ sa dohodli na lehote splatnosti každej Faktúry tak, že lehota splatnosti je 30 kalendárnych dní odo dňa doručenia Faktúry Objednávateľovi spolu s preberacím protokolom o odovzdaní a prevzatí fakturovanej etapy Diela objednávateľom bez výhrad.
3. Faktúra bude uhradená bezhotovostným platobným stykom na účet Zhotoviteľa uvedený v záhlaví tejto Zmluvy. Za deň úhrady Faktúry sa považuje deň odpísania platby z účtu objednávateľa v prospech účtu zhotoviteľa uvedený v záhlaví tejto Zmluvy.
4. Vystavená Faktúra musí obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších právnych predpisov. Faktúra musí zároveň obsahovať nasledovné údaje: (i) popis plnenia v zmysle predmetu Zmluvy, (ii) bankové spojenie v zmysle Zmluvy a (iii) príslušné prílohy v súlade s bodom 3. tohto článku v prípade vystavenia čiastkových faktúr a/alebo bodom 4. tohto článku. V prípade, ak Faktúra nebude v súlade s platnými právnymi predpismi, vo faktúre budú uvedené nesprávne údaje a/alebo nebude obsahovať všetky uvedené náležitosti, Objednávateľ je oprávnený takúto Faktúru vrátiť Zhotoviteľovi spolu s označením nedostatkov, pre ktoré bola vrátená. Nová lehota splatnosti opravenej Faktúry začne plynúť odo dňa preukázateľného doručenia opravenej Faktúry Objednávateľovi.
5. Zmluvné strany sa dohodli, že Zhotoviteľ je povinný riadne a včas uhrádzať všetky svoje platby voči subdodávateľom Zhotoviteľa v súlade s príslušnými uzatvorenými zmluvami. Pokiaľ bude Zhotoviteľ v omeškaní s úhradami svojich platieb voči subdodávateľom Zhotoviteľa a dlhšie než 30 kalendárnych dní oproti príslušným uzatvoreným zmluvám, Zhotoviteľ súhlasí a objednávateľ má právo (nie však povinnosť)  uhradiť takéto platby takýmto subdodávateľom Zhotoviteľa priamo a takto vzniknutú pohľadávku/pohľadávky voči zhotoviteľovi je objednávateľ oprávnený si započítať proti pohľadávke/pohľadávkam zhotoviteľa voči Objednávateľovi vyplývajúcim zo Zmluvy. Objednávateľ je povinný preveriť oprávnenosť nároku uplatneného subdodávateľom Zhotoviteľa. Uvedené realizuje  písomnou žiadosťou, ktorou bude požadovať od Zhotoviteľa, aby v lehote 7 dní odo dňa prevzatia žiadosti doručil Objednávateľovi stanovisko k nároku uplatneného subdodávateľom Zhotoviteľa. V prípade ak Zhotoviteľ v tejto lehote nedoručí svoje stanovisko alebo ak z tohto stanoviska  a z tvrdení a dôkazov predložených  subdodávateľom Zhotoviteľa bude vyplývať nespochybniteľný právny nárok na úhradu platby, Objednávateľ má právo túto platbu subdodávateľom Zhotoviteľa uhradiť. Úhradu takejto platby je Objednávateľ povinný oznámiť min. 5 dní vopred písomne Zhotoviteľovi.

**čl. Vl.**

**Odovzdanie a prevzatie diela**

1. Objednávateľ je oprávnený podľa vlastného uváženia určiť čas začatia vykonávania jednotlivých stavebných častí diela, rozsah vykonávania diela. Objednávateľ uplatní svoje právo podľa predchádzajúcej vety písomným oznámením doručeným Zhotoviteľovi, podľa ktorého je povinný Zhotoviteľ postupovať v súlade s podmienkami stanovenými touto zmluvou.
2. Podmienkou odovzdania a prevzatia diela je úspešné vykonanie všetkých predpísaných skúšok (ak sa vyžadujú k riadnemu používaniu diela v zmysle platných právnych predpisov). Vzájomne a preukázateľne prevzaté doklady o výsledkoch skúšok sú podmienkou prevzatia diela.
3. Zhotoviteľ písomne vyzve Objednávateľa najneskôr 7 dní pred dohodnutým termínom dokončenia diela k záverečnému prevzatiu.
4. Dielo sa bude považovať za riadne a úplne dodané až po ukončení celého plnenia tejto zmluvy, po dodaní všetkých dodávok a potrebných dokladov a uskutočnení všetkých prác, pričom nebude vykazovať vady alebo nedorobky. V prípade, že dielo nesplní všetky parametre podľa tejto Zmluvy a projektu stavby, prípadne bude zhotovené s vadami či nedorobkami, Objednávateľ nie je povinný dielo prevziať.
5. O prevzatí diela spíšu strany zápisnicu, ktorá obsahuje najmä: zhodnotenie akosti vykonaných prác, súpis prípadných vád a nedorobkov a lehoty na ich odstránenie, prehlásenie Zhotoviteľa, že dielo odovzdáva a prehlásenie objednávateľa, že dielo preberá. Jedno vyhotovenie protokolu (v originálnom vyhotovení) je zhotoviteľ povinný odovzdať Objednávateľovi, v opačnom prípade sa dielo nepovažuje za riadne odovzdané.
6. Ak Objednávateľ prevezme dielo, alebo jeho dohodnutú časť, so zjavnými vadami, špecifikuje tieto vady v Protokole o prevzatí s určením lehoty na odstránenie vád. V prípade neuvedenia lehoty na odstránenie vád v Protokole sa za lehotu považuje taká, ktorá je primeraná rozsahu a povahe týchto vád. Zhotoviteľ je povinný začať s odstraňovaním týchto vád bez zbytočného odkladu. O odstránení vád a nedorobkov uvedených v Protokole o prevzatí vydá Objednávateľ bez zbytočného odkladu po ich odstránení Zhotoviteľovi potvrdenie, v ktorom uvedie, že vady a nedorobky uvedené v Protokole boli v lehote stanovenej v Protokole odstránené.
7. Pri odovzdaní diela je zhotoviteľ povinný predložiť Objednávateľovi všetky doklady potrebné k uvedeniu diela do prevádzky a jeho užívaniu vyplývajúce z príslušných právnych predpisov a STN noriem (vydané odborne spôsobilými osobami) vzťahujúce sa na dielo. V prípade nedodania týchto dokladov však nie je dielo považované za riadne odovzdané. Všetky tieto doklady a dokumenty musia byť dodané v slovenskom jazyku alebo českom jazyku (príp. v pôvodnom jazyku a musí byť doložený preklad do slovenského alebo českého jazyka).
8. Dňom odovzdania diela prechádza na Objednávateľa vlastnícke právo k dielu. Dňom riadneho odovzdania diela prechádza na Objednávateľa aj nebezpečenstvo škody na diele, ktoré počas zhotovovania diela znáša Zhotoviteľ.
9. Objednávateľ požaduje, aby:
   1. dielo spĺňalo ďalšie, aj v tejto zmluve a projekte nemenované podmienky, vyplývajúce zo záväzných a platných technických a právnych noriem Slovenskej republiky a Európskej únie, vzťahujúce sa na dielo, ak sú podľa záväzných a platných technických a právnych noriem Slovenskej republiky a Európskej únie vyžadované (pokiaľ z platnej legislatívy takéto podmienky nie sú, tak sa na túto požiadavku neprihliada),
   2. Zhotoviteľ predložil najneskôr pri odovzdaní diela Objednávateľovi všetky doklady na prihlásenie častí predmetu zmluvy do evidencií vedených štátnymi alebo samosprávnymi orgánmi, ak takejto povinnosti podliehajú (pokiaľ z platnej legislatívy takejto povinnosti nepodliehajú, tak sa na túto požiadavku neprihliada),
   3. Zhotoviteľ predložil najneskôr pri odovzdaní diela Objednávateľovi pasporty, záručné listy, a návody na obsluhu a ostatnú dokumentáciu k predmetu zákazky v slovenskom jazyku, českom jazyku (príp. v pôvodnom jazyku a doložené prekladom do slovenského alebo českého jazyka),
   4. Zhotoviteľ predložil najneskôr pri odovzdaní diela Objednávateľovi certifikáty a atesty, správy o vykonaných odborných skúškach a odborných prehliadkach a skúškach a ostatné doklady súvisiace s predmetom zákazky, ak sú vyžadované podľa platných právnych predpisov (t. z. z použitých materiálov je potrebné doložiť platné certifikáty a výsledky preukazných a kontrolných skúšok) v slovenskom jazyku alebo českom jazyku (príp. v pôvodnom jazyku a doložené prekladom do slovenského alebo českého jazyka), (pokiaľ z platnej legislatívy takéto podmienky nie sú, tak sa na túto požiadavku neprihliada) a to ako osvedčené kópie alebo originály,
   5. v prípade, že je predmetom zmluvy výstavba alebo rekonštrukcia detského ihriska, Zhotoviteľ predložil najneskôr pri odovzdaní diela Objednávateľovi Inšpekčný certifikát o bezpečnosti detského ihriska, vydaný Technickou inšpekciou SR a. s., ktorý potvrdzuje, že detské ihrisko je schopné bežnej prevádzky, ***(Bude doplnené podľa potreby do konkrétnej čiastkovej zákazky)***
   6. Zhotoviteľ predložil najneskôr pri odovzdaní diela Objednávateľovi doklady o zneškodňovaní odpadov, keď zhotoviteľ je povinný zabezpečiť na svoje náklady likvidáciu staveniska s jeho zariadenia potrebného pre realizáciu predmetu zmluvy vrátane likvidácie odpadov vzniknutých činnosťou zhotoviteľa,
   7. pred zasypaním inžinierskych sietí je Zhotoviteľ povinný prizvať stavebný dozor objednávateľa a poverenú osobu Objednávateľa,
   8. k jednotlivým skúškam , ktoré sú podmienkou ku kolaudačnému konaniu alebo sú vyžadované projektantom je Zhotoviteľ povinný prizvať stavebný dozor a poverenú osobu Objednávateľa,
   9. Zhotoviteľ uviedol plochy verejnej zelene bezprostredne po ukončení stavebných prác, to zn. najneskôr pre odovzdaním diela do funkčného stavu. Plochy po ukončení výkopových prác je potrebné vyčistiť od kameňov, stavebného a iného odpadu, urovnať a naviezť ornicu v min vrstve 5-8 cm. ***(Bude doplnené podľa potreby do konkrétnej čiastkovej zákazky)***

V prípade, ak Zhotoviteľ nesplní ktorúkoľvek z vyššie uvedených povinností, má Objednávateľ právo na zmluvnú pokutu vo výške 1.000,- € (slovom: jedentisíc Eur) za každú porušenú povinnosť. Zhotoviteľ s výškou zmluvnej pokuty súhlasí a nepovažuje ju za neprimerane vysokú. Popri nároku na zmluvnú pokutu má objednávateľ nárok aj na náhradu škody v plnej výške, ktorá mu týmto vznikla a tiež má právo odstúpiť od tejto zmluvy.

**čl. VII.**

**Záručná doba a vady diela**

1. Zhotoviteľ zodpovedá za to, že predmet tejto zmluvy bude mať počas záručnej doby vlastnosti dohodnuté v zmluve.
2. Záručná doba na celý predmet zmluvy je 60 mesiacov a začína plynúť odo dňa riadneho odovzdania a prevzatia diela medzi Zhotoviteľom a Objednávateľom na základe Protokolu, podľa ktorého dielo nemá vady alebo nedorobky brániace jeho riadnemu užívaniu.
3. Dojednanie o záručnej dobe uvedené v bode 2. tohto článku sa nevzťahuje na časti diela, kde výrobcovia s výnimkou nasledovných častí, ktoré poskytujú kratšiu alebo dlhšiu záručnú dobu.................... ***(doplní uchádzač podľa potreby, v ostatnom prípade sa na toto ustanovenie nebude prihliadať****)*; to neplatí, ak sa záručná doba vzťahuje na vykonanie stavebných prác. V takýchto prípadoch platia záručné doby poskytnuté dodávateľ-mi/zhotoviteľmi týchto častí, najmenej však 24 mesiacov. ***(Bude doplnené podľa potreby do konkrétnej čiastkovej zákazky)***
4. Zhotoviteľ zodpovedá za vady, ktoré má predmet zmluvy v čase jeho odovzdania Objednávateľovi. Za vady, ktoré sa prejavili po odovzdaní diela zodpovedá Zhotoviteľ vtedy, ak boli spôsobené porušením jeho povinností.
5. V prípade, že počas záručnej doby sa zistí vada na zrealizovanom diele, Objednávateľ písomne upozorní zhotoviteľa na tento jav. Zmluvné strany sa dohodli, že počas záručnej doby má Objednávateľ právo požadovať a Zhotoviteľ povinnosť bezplatne odstrániť zistené a reklamované vady.
6. Zhotoviteľ sa zaväzuje začať s odstraňovaním vád predmetu diela v čo najkratšom, technicky možnom čase, najneskôr však do 3 pracovných dní od uplatnenia reklamácie Objednávateľom.
7. Zhotoviteľ sa zaväzuje odstrániť reklamované vady do 10 dní od začatia ich odstraňovania, ak nedôjde k písomnej dohode o inom termíne a ku ktorej sa zhotoví obojstranne potvrdený zápis.
8. V prípade, že zhotoviteľ poruší ustanovenie ods. 6 a/alebo 7 tohto článku a dostane sa do omeškania so začatím alebo odstránením vád, alebo oznámi, že reklamované vady neodstráni, je **objednávateľ oprávnený odstrániť vady sám**alebo**prostredníctvom tretej osoby** určenej objednávateľom a**následne sa voči zhotoviteľovi domáhať náhrady nákladov za takéto odstránenie, pričom Zhotoviteľ s takýmto postupom výslovne súhlasí.**

**čl. VIII.**

**Zmluvné pokuty a náhrada škody**

1. V prípade, že Zhotoviteľ nedodá predmet zmluvy v dohodnutom termíne (t. z. nedodá dielo riadne a včas), Objednávateľ má právo na zmluvnú pokutu vo výške 0,3 % z ceny diela, najmenej však vo výške 100,-Eur a to za každý, aj začatý deň omeškania.
2. V prípade nedodržania lehoty uvedenej v čl. VII. bod 6 alebo 7 tejto zmluvy Zhotoviteľom má Objednávateľ nárok na zmluvnú pokutu vo výške 0,3 % z ceny diela, najmenej však vo výške 200,-Eur za každý, aj začatý deň omeškania.
3. V prípade, ak Zhotoviteľ neprevezme stavenisko v lehote uvedenej v čl. III ods. 1 tejto zmluvy, má Objednávateľ nárok na zmluvnú pokutu vo výške 0,3 % z ceny diela, najmenej však vo výške 300,-Eur za každý, aj začatý deň omeškania.
4. V prípade porušenia povinnosti Zhotoviteľa odstrániť všetky vady a/alebo nedorobky diela uvedené a/alebo vyplývajúce z Protokolu v zmysle čl. VI. ods. 5 a/alebo 6. tejto zmluvy v termíne, ktorý je zapísaný v Protokole, je Zhotoviteľ povinný uhradiť Objednávateľovi zmluvnú pokutu vo výške: 0,3 % z ceny diela, najmenej však vo výške 200,- €, a to za každý aj začatý kalendárny deň omeškania až do dňa úplného odstránenia všetkých takýchto vád a nedorobkov diela.
5. Objednávateľ má právo na zmluvnú pokutu vo výške 0,3 % z ceny diela, najmenej však vo výške 200,- € za každé porušenie povinnosti ustanovenej v tejto zmluve, aj opakovane, pokiaľ v zmluve nie je ustanovené inak (napr. ak nedodrží povinnosti vyplývajúce z čl. XI a pod.).
6. V prípade porušenia ktorejkoľvek z povinností týkajúcej sa ochrany drevín pri plnení tejto Zmluvy má Objednávateľ nárok na zmluvnú pokutu vo výške 300 € za každé porušenie ktorejkoľvek z uvedených povinností a to aj opakovane. ***(Bude doplnené podľa potreby do konkrétnej čiastkovej zákazky)***
7. V prípade poškodenia drevín v zmysle poškodenia drevín podľa § 17 ods. 2 vykonávacej vyhlášky č. 24/2003 Z. z. k zákonu č.543/2002 Z. z. o ochrane prírody a krajiny v znení neskorších predpisov má Objednávateľ právo na zmluvnú pokutu vo výške 300,- € za každé takéto poškodenie drevín a nárok na náhradu škody vo výške spoločenskej hodnoty dreviny určenej v súlade s § 36 vykonávacej vyhlášky č.24/2003 Z. z. k zákonu č.543/2002 Z. z. o ochrane prírody a krajiny v znení neskorších predpisov. ***(Bude doplnené podľa potreby do konkrétnej čiastkovej zákazky)***
8. V prípade poškodenia novej výsadby drevín, to zn. drevín do veku 5 rokov má Objednávateľ nárok na zmluvnú pokutu uvedenú v ods. 7. tejto Zmluvy a zároveň aj nárok na náhradu škody vo výške celkových nákladov na výsadbu novej dreviny toho istého druhu a obvodu.***(Bude doplnené podľa potreby do konkrétnej čiastkovej zákazky)***
9. Vyššie uvedenými zmluvnými pokutami nie je dotknutý nárok na náhradu škody, ktorá vznikla v dôsledku porušenia povinností vyplývajúcich z tejto zmluvy v plnej výške a to aj v prípade, ak vzniknutá škoda prevyšuje výšku zmluvnej pokuty.
10. V prípade omeškania Objednávateľa so zaplatením faktúry Zhotoviteľovi je Zhotoviteľ oprávnený od Objednávateľa požadovať za každý aj začatý deň omeškania až do zaplatenia úrok z omeškania v minimálnej výške podľa sadzby určenej nariadením vlády č. 21/2013 Z .z., a to v súlade s § 369a Obchodného zákonníka, a to denne z dlžnej sumy.

**čl. IX.**

**Spolupôsobenie objednávateľa**

V prípade, ak sa v priebehu prác vyskytne potreba ďalších podkladov alebo spolupráce, Objednávateľ sa zaväzuje, že poskytne zhotoviteľovi primerané spolupôsobenie na základe písomnej výzvy Zhotoviteľa, tak aby mohol byť dodržaný termín plnenia uvedený v čl. III tejto zmluvy.

**čl. X.**

**Stavebný denník**

1. Pri vedení stavebného denníka sa budú Zmluvné strany riadiť ustanoveniami § 46d zákona č.50/1976 Zb. (Stavebný zákon) v platnom znení.

2. Do stavebného denníka môžu robiť záznamy len stavbyvedúci Zhotoviteľa, prípadne jeho zástupca alebo iná poverená osoba Zhotoviteľa a stavebný dozor objednávateľa, prípadne jeho zástupca alebo iný poverený zástupca Objednávateľa, resp. projektant stavby.

3. Zhotoviteľ je povinný viesť odo dňa prevzatia staveniska stavebný denník, do ktorého bude denne zaznamenávať všetky skutočnosti podstatné pre naplnenie tejto zmluvy – postup realizácie prác, kvalitu vykonávania prác, prípadné odchýlky od projektovej dokumentácie. Záznamy vedie stavbyvedúci, resp. jeho zástupca alebo iná oprávnená osoba Zhotoviteľa a priebežne ich bude potvrdzovať stavebný dozor Objednávateľa.

4. V stavebnom denníku musia obe Zmluvné strany reagovať na zápisy najneskôr do troch pracovných dní po dátume ich vyhotovenia. Ak Zmluvná strana, ktorej bol zápis určený do troch pracovných dní na zápis nereaguje, považuje sa zápis za súhlasne potvrdený.

**čl. XI**

**Osobitné ustanovenia**

1. Zhotoviteľ je povinný počas zhotovenia predmetu zmluvy udržiavať na stavenisku poriadok a čistotu. Zároveň je Zhotoviteľ povinný dodržiavať podmienky platných a účinných VZN Mesta Trenčín a aj iné právne predpisy Slovenskej republiky a záväzné predpisy EÚ, ktoré sú aplikovateľné na činnosti vykonávané Zhotoviteľom pre Objednávateľa, a sú v súlade so všeobecne záväznými právnymi predpismi v oblasti bezpečnosti a ochrany zdravia pri práci, tvorby a ochrany životného prostredia a predpisov z oblasti požiarnej ochrany.
2. Zhotoviteľ je povinný vykonávať fotodokumentáciu existujúceho stavu staveniska. Ide hlavne o zdokumentovanie existujúceho stavu pred zahájením prác, priebeh plnenia predmetu zmluvy a zdokumentovanie po vytvorení diela. Nosič s fotografiami bude odovzdaný Objednávateľovi pri odovzdaní a prevzatí diela. ***(Bude doplnené podľa potreby do konkrétnej čiastkovej zákazky).***

1. Zhotoviteľ poverí výkonom funkcie stavbyvedúceho odborne spôsobilú osobu s odborným zameraním zodpovedajúcim predmetu tejto zmluvy, ktorá má príslušné platné oprávnenie v zmysle platných právnych predpisov, a meno takejto osoby je povinný písomne oznámiť Objednávateľovi pri odovzdaní a prevzatí staveniska. K uvedenému predloží Zhotoviteľ Objednávateľovi doklad o vzdelaní tejto osoby (resp. doklad preukazujúci odbornú spôsobilosť).
2. Zhotoviteľ zodpovedá za všetky škody spôsobené tretím osobám v súvislosti s činnosťou  
   súvisiacou s predmetom tejto zmluvy a je zároveň povinný zabezpečiť  
   zmluvné poistenie zodpovednosti za škodu spôsobenú tretím osobám v súvislosti s činnosťou súvisiacou s predmetom tejto zmluvy, a to do 3 pracovných dní odo dňa, v ktorom nadobudne účinnosť táto zmluva minimálne na poistnú sumu vo výške .................,- Eur ***(Bude doplnené do konkrétnej čiastkovej a bude určené v závislosti od náročnosti konkrétnej čiastkovej zákazky z predpokladanej hodnoty zákazky).*** Zhotoviteľ je povinný toto poistenie udržiavať a financovať počas celej doby realizácie diela, a teda do času odovzdania a prevzatia diela podľa tejto zmluvy. Zhotoviteľ je povinný preukázať, že má uzavreté toto poistenie v požadovanej minimálnej výške a to do 3 pracovných dní odo dňa, v ktorom nadobudne účinnosť táto zmluva (predloží objednávateľovi kópiu poistnej zmluvy alebo poistky). Rovnako je Zhotoviteľ povinný informovať Objednávateľa aj o akýchkoľvek zmenách týkajúcich sa tohto poistenia. V prípade, ak by Zhotoviteľ nemal zabezpečené toto poistenie počas trvania tejto zmluvy v uvedenej minimálnej výške alebo ho nepreukáže podľa predchádzajúceho textu, má Objednávateľ právo odstúpiť od tejto zmluvy a zároveň má Objednávateľ nárok na zmluvnú pokutu vo výške 5% z ceny diela uvedenej v tejto zmluve (okrem toho má však aj nárok na náhradu prípadnej škody a to v plnej výške).
3. Pravidlá pre zmenu subdodávateľov počas plnenia zmluvy:

5.1. Objednávateľ vyžaduje v súlade s § 41 ods. 3 zákona č.343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej aj len „ZVO“), aby úspešný uchádzač v zmluve najneskôr v čase jej uzavretia uviedol údaje o všetkých známych subdodávateľoch (názov/sídlo resp. miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Za týmto účelom (ak budú využití subdodávatelia) vyplní Zhotoviteľ prílohu k  zmluve – Zoznam subdodávateľov a Čestné vyhlásenie o neprítomnosti ruskej účasti a rovnako vyplní Čestné vyhlásenie o neprítomnosti ruskej účasti každý subdodávateľ samostatne (uvedené čestné vyhlásenia o neprítomnosti ruskej účasti sú uvedené v súťažných podkladoch k tejto zákazke). Ak túto prílohu (zoznam subdodávateľov) nevyplní, má sa za to, že subdodávky nevyužíva. Prílohu Čestné vyhlásenie o neprítomnosti ruskej účasti je Zhotoviteľ povinný vyplniť vždy bez ohľadu na to, či pri plnení tejto Zmluvy využíva subdodávky.

5.2. V prípade, ak sa počas trvania tejto Zmluvy rozhodne Zhotoviteľ využiť subdodávateľa alebo zmeniť niektorého z vyššie uvedených subdodávateľov, alebo ak nastane zmena vyššie uvedených údajov o subdodávateľoch, je Zhotoviteľ povinný najneskôr v deň, ktorý predchádza dňu, v ktorom má zmena subdodávateľa alebo údajov nastať, oznámiť Objednávateľovi zmenu subdodávateľa a v tomto oznámení uviesť minimálne nasledovné: údaje o všetkých známych subdodávateľoch (názov/sídlo resp. miesto podnikania, IČO, predmet subdodávky a jej % podiel na celkovom plnení), údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (resp. zmenu týchto údajov).

5.3 V prípade porušenia ktorejkoľvek z povinností týkajúcej sa subdodávateľov alebo ich zmeny (napr. neoznámenie zmeny subdodávateľa), má Objednávateľ právo odstúpiť od tejto  Zmluvy a má nárok na zmluvnú pokutu vo výške 1000 € za každé porušenie ktorejkoľvek z vyššie uvedených povinností a to aj opakovane.

5.4.  Zhotoviteľ berie na vedomie, že Objednávateľ (ako verejný obstarávateľ)  nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Zhotoviteľ berie na vedomie, že objednávateľ nesmie uzavrieť zmluvu s uchádzačom alebo uchádzačmi, ktorí majú ako konečného užívateľa výhod uvedeného verejného funkcionára v zmysle § 11 ods. 1 písm. c) ZVO. A rovnako nesmie Objednávateľ uzavrieť zmluvu s uchádzačom alebo uchádzačmi, ktorého subdodávateľ alebo subdodávatelia majú ako konečného užívateľa výhod uvedeného verejného funkcionára v zmysle § 11 ods. 1 písm. c) ZVO.

5.5.  Ak sa Zhotoviteľ počas trvania tejto Zmluvy rozhodne využiť  subdodávateľa  alebo dôjde k zmene subdodávateľa, a tento subdodávateľ bude mať v zmysle zákona o registri partnerov verejného sektora povinnosť byť zapísaný v registri partnerov verejného sektora, je tak povinný uskutočniť (byť zapísaný) najneskôr ku dňu, v ktorom Zhotoviteľ oznámi Objednávateľovi, že sa rozhodol využiť subdodávateľa alebo zmeniť niektorého z dovtedy uvedených subdodávateľov.

5.6. Povinnosti podľa zákona č. 315/2016 Z. z. Zákon o registri partnerov verejného sektora a o zmene a doplnení niektorých zákonov (ďalej len „zákon o RPVS“) nie sú týmito súťažnými podkladmi dotknuté a platia ex lege pre uchádzačov, členov skupiny dodávateľov a subdodávateľov a to tak, ako zákon o RPVS.

5.7. Zhotoviteľ berie na vedomie, že Čestné vyhlásenie, ktoré vykonal pri podpise tejto Zmluvy a tvorí jej prílohu, je platné po celú dobu trvania tejto Zmluvy (t.j. aj ak sa rozhodne využiť subdodávateľa alebo ak dôjde k zmene subdodávateľa). V prípade akejkoľvek zmeny vo vzťahu ku ktorejkoľvek časti Čestného vyhlásenia je Zhotoviteľ povinný o tejto zmene bez zbytočného odkladu, najneskôr do 3 dní informovať Objednávateľa. V prípade porušenia tejto povinnosti má Objednávateľ nárok na úhradu zmluvnej pokuty vo výške 1000 €. Zároveň popri nároku na úhradu zmluvnej pokuty má Objednávateľ aj právo odstúpiť od tejto Zmluvy.

5.8. Zmluvné strany sa dohodli, že Objednávateľ je oprávnený kedykoľvek počas trvania tejto Zmluvy vyžiadať si od Zhotoviteľa informácie, vysvetlenia a podklady preukazujúce splnenie podmienok deklarovaných v Čestnom vyhlásení (najmä, nie však výlučne dokumentáciu o skutočnom vlastníctve spoločnosti až po konečného užívateľa výhod) a Zhotoviteľ je tieto povinný predložiť Objednávateľovi v lehote najneskôr do 3 pracovných dní, pokiaľ sa Zmluvné strany písomne nedohodnú na dlhšej lehote. V prípade porušenia tejto povinnosti má Objednávateľ nárok na úhradu zmluvnej pokuty vo výške 100€ za každý aj začatý deň omeškania s poskytnutím informácií. Zároveň popri nároku na úhradu zmluvnej pokuty má Objednávateľ právo aj odstúpiť od tejto Zmluvy.

5.9. V prípade, ak Zhotoviteľ oznámi Objednávateľovi zmenu subdodávateľa v súlade s podmienkami určenými touto Zmluvou a Objednávateľ zistí, že tento subdodávateľ nespĺňa podmienky podľa zákona o RPVS a/ alebo podmienky podľa nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022 a/alebo podmienky podľa iných všeobecne záväzných právnych predpisov platných a účinných na území SR ku dňu oznámenia zmeny subdodávateľa, písomne vyzve Zhotoviteľa na vykonanie nápravy a nahradenie subdodávateľa novým subdodávateľom, ktorý bude spĺňať všetky zákonom stanovené podmienky pre účasť na uskutočnení stavebných prác, a to v lehote do 7 dní odo dňa doručenia tejto výzvy Zhotoviteľovi. V prípade, ak Zhotoviteľ výzvu podľa predchádzajúcej vety nesplní (t.j. ak subdodávateľa nezmení alebo ak ani zmenený subdodávateľ nebude spĺňať podmienky podľa tohto ustanovenia Zmluvy alebo ak výzvu nesplní v určenej lehote), má Objednávateľ nárok na úhradu zmluvnej pokuty vo výške 10% z ceny predmetu zmluvy. Zároveň popri nároku na úhradu zmluvnej pokuty má Objednávateľ aj právo odstúpiť od Zmluvy.

5.10 Zmluvné pokuty podľa uvedeného článku Zmluvy je možné ukladať aj opakovane. Uhradením zmluvnej pokuty nie je dotknutý nárok na náhradu škody spôsobenej Objednávateľovi v plnej výške bez ohľadu na sumu uhradenej zmluvnej pokuty.

1. Zhotoviteľ je povinný za účelom zabezpečenia svojich povinností vyplývajúcich z tejto Zmluvy, ako i povinnosti na zaplatenie zmluvných pokút, nárokov na náhradu škody ako aj akýchkoľvek ďalších nárokov Objednávateľa z tejto Zmluvy:
2. zložiť na účet Objednávateľa vedený v Československej obchodnej banke, a.s., korporátna pobočka Trenčín, č. účtu: SK70 7500 0000 0000 2587 3633, sumu vo výške ..................... € **(*suma bude určená v závislosti od*** ***náročnosti konkrétnej čiastkovej zákazky a od výšky PHZ konkrétnej čiastkovej zákazky, a to v rozmedzí od 3% do 8% z PHZ)***pričom Zhotoviteľ uvedie ako VS svoje IČO a do poznámky pre príjemcu uvedie názov diela (ďalej len „Záruka za vykonanie diela“), a to najneskôr v lehote do 3 pracovných dní odo dňa účinnosti tejto Zmluvy alebo
3. predložiť Objednávateľovi najneskôr v lehote do 3 pracovných dní odo dňa účinnosti tejto Zmluvy bankovú záruku vystavenú bankou so sídlom v SR alebo pobočkou zahraničnej banky so sídlom na území SR (ďalej len „banka“) prostredníctvom dokladu o bankovej záruke v originálnom vyhotovení v prospech Objednávateľa, ktorá musí obsahovať záväzok banky bezpodmienečne a neodvolateľne, bez námietok, na prvú výzvu Objednávateľa zaplatiť Objednávateľovi v lehote do 30 dní odo dňa doručenia písomnej žiadosti akúkoľvek čiastku, neprevyšujúcu maximálnu sumu vo výške ..................... € **(*suma bude určená v závislosti od náročnosti konkrétnej čiastkovej zákazky a od výšky PHZ konkrétnej čiastkovej zákazky, a to v rozmedzí od 3% do 8% z PHZ)*** *(*táto suma musí byť číselne vyjadrená) v prípade, ak Objednávateľ vo svojej požiadavke uvedie, že Zhotoviteľ nesplnil alebo porušil svoje povinnosti v zmysle tejto Zmluvy majúce za následok povinnosť Zhotoviteľa uhradiť Objednávateľovi zmluvnú pokutu alebo nahradiť nevyhnutne vynaložené náklady Objednávateľovi. Banková záruka bude vystavená minimálne na dobu trvania tejto zmluvy, t.j. do termínu kompletného ukončenia prác podľa čl. III. tejto zmluvy.V prípade, ak by sa počas trvania Zmluvy predĺžila lehota na riadne a úplné vykonanie diela, je zhotoviteľ povinný predložiť Objednávateľovi aktualizovanú bankovú záruku spĺňajúcu podmienky ods. 6 písm. b) tohto článku, ktorá bude zohľadňovať predlženie tejto lehoty vykonania diela.

V prípade porušenia tohto ustanovenia má Objednávateľ právo odstúpiť od tejto zmluvy a zároveň má nárok na zmluvnú pokutu vo výške 10% z ceny diela uvedenej v čl. IV tejto zmluvy. Vyššie uvedenou zmluvnou pokutou nie je dotknutý nárok Objednávateľa na náhradu škody, ktorá mu vznikla v dôsledku porušenia tejto povinnosti v plnej výške a to aj v prípade, ak vzniknutá škoda prevyšuje výšku zmluvnej pokuty.

1. Akékoľvek nároky Objednávateľa voči Zhotoviteľovi, ktoré budú spočívať v povinnosti Zhotoviteľa uhradiť finančné plnenie Objednávateľovi v súvislosti s touto zmluvou (napr. zmluvná pokuta, náhrada škody) je Objednávateľ oprávnený realizovať prostredníctvom Záruky za vykonanie diela podľa ods. 6 a) alebo bankovej záruky podľa 6 b) tejto Zmluvy. Objednávateľ sa zaväzuje informovať Zhotoviteľa o každom použití Záruky za vykonanie.
2. Záruku za vykonanie diela (resp. jej zostávajúcu časť), vrátane úrokov vo výške, v akej ich banka Objednávateľovi poskytuje, vráti Objednávateľ Zhotoviteľovi v lehote 30 dní odo dňa doručenia písomnej žiadosti Zhotoviteľa o vrátenie Záruky za vykonanie diela, ktorá bude obsahovať číslo účtu Zhotoviteľa, na ktoré požaduje Záruku za vykonanie diela vrátiť, pričom Zhotoviteľ je oprávnený doručiť Objednávateľovi žiadosť o vrátenie Záruky za vykonanie diela najskôr po riadnom a bez vád odovzdaní a prevzatí diela podľa tejto Zmluvy.
3. Zhotoviteľ berie na vedomie, že časť finančných prostriedkov na zaplatenie ceny diela bude poskytnutá z verejných zdrojov, a preto pri nakladaní s týmito prostriedkami je spojený osobitný právny režim. Vzhľadom na tieto skutočnosti sa Zhotoviteľ zaväzuje dodržiavať všetky všeobecne záväzné právne predpisy platné na území SR, ako aj inštrukcie Objednávateľa, ktoré mu budú v tejto súvislosti dané.
4. Ak Zhotoviteľ využil v zákazke, ktorá predchádzala uzatvoreniu tejto zmluvy kapacity tretej osoby, ktorá je na plnenie podľa tejto zmluvy zaviazaná spoločne podľa § 33 zákona o verejnom obstarávaní a táto osoba napriek spoločnému záväzku nebude plniť svoje povinnosti voči objednávateľovi a nebude ich plniť ani Zhotoviteľ, je Zhotoviteľ povinný uhradiť objednávateľovi zmluvnú pokutu vo výške 3000 € a zároveň má Objednávateľ právo odstúpiť od tejto zmluvy.
5. Zmluvné strany sa dohodli, že pohľadávky vyplývajúce z tejto Zmluvy môžu byť postúpené na tretie osoby len s predchádzajúcim písomným súhlasom dlžníka.
6. Zmluvné strany sa dohodli, že Zhotoviteľ nie je oprávnený jednostranne započítať akúkoľvek svoju pohľadávku voči pohľadávkam Objednávateľa.
7. Zhotoviteľ sa zaväzuje vysporiadať všetky právne vzťahy s tretími osobami, ktoré vytvorili, respektíve dodali obsah diela, a to najmä uzatvorením príslušných autorských a iných zmlúv tak, aby tieto osoby nemohli uplatňovať voči objednávateľovi akékoľvek nároky, vyplývajúce im z osobnostných, autorských, priemyselných práv, práv súvisiacich s autorským právom či iných obdobných práv v súvislosti s dielom. V prípade nedodržania povinností podľa predchádzajúcej vety má Objednávateľ nárok na náhradu vzniknutej škody.
8. V prípade, ak pri zhotovovaní diela bude nevyhnutné akýmkoľvek spôsobom zasahovať do prevádzky verejného osvetlenia, je zhotoviteľ povinný bezprostredne po zistení potreby zásahu, avšak vždy pred jeho zrealizovaním, oznámiť túto skutočnosť správcovi verejného osvetlenia na tel. č. +421 915 758 050 a na dispečing na tel. č. +421 905 316 690. Zhotoviteľ je vždy povinný postupovať pri zhotovovaní diela tak, aby bola funkčnosť prevádzky verejného osvetlenia dotknutá len na nevyhnutne potrebnú dobu za súčinnosti a v súlade s pokynmi správcu verejného osvetlenia.
9. Zhotoviteľ je povinný pred začatím zhotovovania diela označiť stavenisko na viditeľnom mieste tabuľou s rozmermi formátu min. A2 s údajmi podľa § 43i ods. 3 písm. b) zákona č. 50/1976 Zb. o územnom plánovaní a stavebnom poriadku (stavebný zákon) a zachovávať viditeľnosť tohto označenia počas celej doby zhotovovania diela, pričom náklady na jeho osadenie a následnú likvidáciu sú zahrnuté v cene za zhotovenie diela podľa čl. IV Zmluvy. Informačná tabuľa bude obsahovať text s názvom stavby, obchodné meno Objednávateľa, obchodné meno Zhotoviteľa, meno zodpovedného stavbyvedúceho popr. meno stavebného dozoru, číslo rozhodnutia ktorým bola stavba povolená, termín predpokladaného začatia a ukončenia diela, ako aj prípadné ďalšie informácie požadované všeobecne záväznými právnymi predpismi/záväznými podmienkami určenými príslušným stavebným úradom.

16. Zhotoviteľ je povinný prispôsobiť výkon prác prevádzke základnej školy v čase školského vyučovania tak, aby bol pre žiakov, zamestnancov školy, priebeh vyučovania a prevádzku školy čo najmenej obmedzujúci. Zhotoviteľ je za týmto účelom povinný plne rešpektovať pokyny riaditeľa školy a oprávnenú osobu Objednávateľa. ***(Bude doplnené podľa potreby do konkrétnej čiastkovej zákazky)***

17. Zhotoviteľ je povinný práce , ktoré súvisia s existujúcou budovou vykonať v čo najkratšom možnom čase a tak, aby čo najmenej obmedzovali prevádzku školy a priebeh vyučovania. Za týmto účelom je Zhotoviteľ povinný pri prevzatí staveniska predložiť oprávnenému zástupcovi Objednávateľa presný harmonogram prác. Objednávateľ je oprávnený upraviť predložený harmonogram prác počas celej doby plnenia zmluvy, podľa potrieb a prevádzky školy. ***(Bude doplnené podľa potreby do konkrétnej čiastkovej zákazky)***

18. Zhotoviteľ je povinný riadne zabezpečiť stavenisko tak, aby nedošlo k úrazu žiakov a zamestnancov školy a zabezpečiť bezpečný prístup do jestvujúcich budov školy.***(Bude doplnené podľa potreby do konkrétnej čiastkovej zákazky)***

19. Dopravné značenie, povolenie rozkopávky, schválenie obmedzení pohybu osôb a pod. vrátane jeho odsúhlasenia na príslušnom úrade si zabezpečuje Zhotoviteľ.

20. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté, alebo sa stanú v priebehu ďalšieho vykonávania diela neprístupnými, a to minimálne 3 pracovné dni vopred. Na termíne vykonania kontroly sa Zmluvné strany dohodnú. V prípade porušenia povinnosti podľa prvej vety má Objednávateľ nárok na zmluvnú pokutu vo výške 200,-€ a Zhotoviteľ je povinný dodatočne umožniť Objednávateľovi kontrolu diela, pričom Zhotoviteľ znáša náklady na odkrytie a opätovné zakrytie prác.

21. Zhotoviteľ je povinný min. 3 pracovné dni vopred pred zasypaním inžinierskych sietí oznámiť túto skutočnosť oprávnenej osobe Objednávateľa a prizvať ho pred zasypaním inžinierskych sietí spolu so stavebným dozorom na kontrolu stavu inžinierskych sietí.

22. Zhotoviteľ je povinný elektromontáž NN vykonať výlučne osobami so zodpovedajúcou odbornou spôsobilosťou. Zhotoviteľ je meno takejto osoby povinný písomne oznámiť Objednávateľovi do 3 pracovných dní odo dňa účinnosti tejto Zmluvy. K uvedenému predloží Zhotoviteľ Objednávateľovi doklady na preukázanie odbornej spôsobilosti a to úradne osvedčenú kópiu oprávnenia (osvedčenia) na práce spojené s elektromontážou NN, z ktorého bude preukázateľne zrejmé, že elektromontáž NN bude vykonaná výlučne osobou so zodpovedajúcou odbornou spôsobilosťou. V prípade porušenia tejto povinnosti, má Objednávateľ nárok na zmluvnú pokutu vo výške 1.000,- € a to aj opakovane.

23. Zhotoviteľ je povinný plynoinštalácie vykonať výlučne osobami so zodpovedajúcou odbornou spôsobilosťou. Zhotoviteľ je meno takejto osoby povinný písomne oznámiť Objednávateľovi do 3 pracovných dní odo dňa účinnosti tejto Zmluvy. K uvedenému predloží Zhotoviteľ Objednávateľovi doklady na preukázanie odbornej spôsobilosti a to úradne osvedčenú kópiu oprávnenia (osvedčenia) na práce s plynoinštaláciou, z ktorého bude preukázateľne zrejmé, že plynoinštalácia bude vykonaná výlučne osobou so zodpovedajúcou odbornou spôsobilosťou. V prípade porušenia tejto povinnosti, má Objednávateľ nárok na zmluvnú pokutu vo výške 1.000,- € a to aj opakovane. ***(Bude doplnené podľa potreby do konkrétnej čiastkovej zákazky)***

24. Počas realizácie je Zhotoviteľ povinný vykonávať práce spôsobom, aby občania nemali zneprístupnený priechod od svojich obydlí, prevádzok a aby Zhotoviteľ obmedzoval pri zhotovovaní diela pohyb osôb iba v nevyhnutnom rozsahu.

1. Z dôvodu, že stavebná činnosť je jedným z najvýznamnejších zdrojov poškodenia a devastácie drevín rastúcich mimo lesa je Zhotoviteľ je povinný dodržiavať normu STN EN 83 70 10 a Arboristický štandard OCHRANA DREVÍN PRI STAVEBNEJ ČINNOSTI.
2. Poverené osoby Objednávateľa, t. zn. správca verejnej zelene a vedúci údržby zelene a orgán ochrany prírody sú kedykoľvek v priebehu plnenia zmluvy oprávnený vykonať kontrolu plnenia drevín a Zhotoviteľ je povinný im poskytnúť súčinnosť pri vykonávaní kontroly.
3. V prípade, ak je dielo stavbou, ktorá predstavuje verejnú prácu v zmysle § 2 zákona o verejných prácach, je Zhotoviteľ povinný poskytnúť súčinnosť zodpovednému projektantovi pri vypracovaní plánu užívania verejnej práce v zmysle zákona o verejných prácach. Zhotoviteľ je tiež v tomto prípade povinný do 30 dní od nadobudnutia účinnosti zmluvy predložiť Objednávateľovi na odsúhlasenie kontrolný a skúšobný plán verejnej práce (ďalej len „skúšobný plán“). Zhotoviteľ vypracuje skúšobný plán v spolupráci so zodpovedným projektantom a v zmysle zákona o verejných prácach. Skúšobný plán slúži na plánovanie, organizovanie a vykonávanie kontrolných, inšpekčných a skúšobných činností na stavbe. Skúšobný plán musí byť vypracovaný tak, aby všetky kontrolné, skúšobné alebo inšpekčné úkony sa vykonali v súlade s plánovaným postupom stavebných prác podľa stanoveného harmonogramu prác. Zhotoviteľ je povinný pri realizácii verejnej práce postupovať v súlade s Objednávateľom schváleným skúšobným plánom. Akékoľvek doplnenia alebo zmeny skúšobného plánu musia byť vopred predložené Objednávateľovi na schválenie. Skúšobný plán musí byť vypracovaný pre každý stavebný objekt samostatne v troch tlačených verziách a musí byť Objednávateľovi predložený aj v digitálnej forme.
4. V prípade, ak je dielo stavbou, ktorá predstavuje verejnú prácu v zmysle § 2 zákona o verejných prácach, je Zhotoviteľ povinný za súčinnosti zodpovedného projektanta vypracovať záverečné technické a ekonomické hodnotenie dokončenej verejnej práce v zmysle § 15 a nasled. zákona o verejných prácach a vyhlášky MVRR SR č. 83/2008 z. Z., ktorou sa vykonáva zákon č. 254/1998 Z. z. o verejných prácach v znení zákona č. 260/2007 Z. z. (ďalej len „hodnotenie verejnej práce“). Hodnotenie verejnej práce musí byť Objednávateľovi predložené v troch tlačených verziách a musí byť predložené aj v digitálnej forme, a to do 30 dní od právoplatnosti kolaudačného rozhodnutia uvedenej stavby.
5. Zhotoviteľ je povinný na základe písomnej požiadavky ktorejkoľvek komisie Mestského zastupiteľstva v Trenčíne, v ktorej gescii je stavba (ďalej len „Komisia“ alebo „žiadateľ“) alebo výboru mestskej časti, v obvode ktorého sa stavba nachádza (ďalej len „Výbor“ alebo „žiadateľ“) umožniť vykonanie poslaneckej obhliadky za účasti primátora alebo jeho zástupcu a to za dodržania platných právnych predpisov, najmä na úseku BOZP. Komisia alebo Výbor bude mať právo požiadať zhotoviteľa (cestou Objednávateľa – konkrétne cestou vedúceho útvaru investícii MsU) o poslaneckú obhliadku najviac však 1 (jeden) krát mesačne a to v pracovných dňoch v čase od 8:00 do 16:00, pričom oprávnení na účasť na poslaneckej obhliadke budú všetci poslanci Mestského zastupiteľstva v Trenčíne a odborníci z komisií Mestského zastupiteľstva v Trenčíne. Stavbyvedúci nemá právo považovať takto určené osoby za cudzie v zmysle § 46a ods. 2 písm. f) zákona č. 50/1976 Zb. o územnom plánovaní a stavebnom poriadku (stavebný zákon). Objednávateľ bezodkladne (najneskôr však do 3 dní) doručí písomnú požiadavku Komisie alebo Výboru o vykonanie poslaneckej obhliadky zhotoviteľovi, pričom je zhotoviteľ povinný do 4 dní od doručenia žiadosti určiť dátum a čas poslaneckej obhliadky tak, aby sa konala v lehote do 15 dní odo dňa doručenia žiadosti Zhotoviteľovi a oboznámiť s ním Objednávateľa aspoň 8 dní pred plánovaným dátumom poslaneckej obhliadky. Objednávateľ následne s presným časom poslaneckej obhliadky bezodkladne oboznámi všetkých poslancov MsZ. Ak v príslušnom kalendárnom mesiaci obdrží zhotoviteľ ďalšiu žiadosť o poslaneckú obhliadku, je na jeho uvážení či bude na ňu prihliadať alebo nie. O svojom stanovisku informuje Objednávateľa. Odmietnutím ďalšej žiadosti o poslaneckú obhliadku v príslušnom kalendárnom mesiaci nie je dotknutá možnosť Komisie alebo Výboru požiadať o poslaneckú obhliadku v nasledujúcom kalendárnom mesiaci. Na určenie poradia prijatých žiadostí je rozhodujúci dátum a čas prijatia požiadavky žiadateľa Objednávateľom.

**čl. XII.**

**Odstúpenie od zmluvy**

1. Objednávateľ je oprávnený odstúpiť od zmluvy v prípadoch špecifikovaných v iných ustanoveniach tejto zmluvy a v prípade podstatného porušenia tejto zmluvy zo strany Zhotoviteľa. Zmluvné strany považujú za podstatné porušenie tejto zmluvy, najmä ak Zhotoviteľ:

a) bude meškať s termínom plnenia podľa tejto zmluvy o viac ako 5 dní,

b) ak Zhotoviteľ bude preukázateľne vykonávať práce vadné, t. j. v rozpore s podmienkami dohodnutými v tejto zmluve. Musí ísť o vady, na ktoré bol zhotoviteľ objednávateľom v priebehu zhotovenia diela písomne upozornený, a ktoré napriek tomuto upozorneniu neodstránil v primeranej lehote poskytnutej k tomuto účelu,

c) v rozpore s  ustanovením tejto zmluvy zastavil práce na zhotovení diela, alebo inak prejavuje svoj úmysel nepokračovať v plnení tejto zmluvy,

d) bez predchádzajúceho súhlasu Objednávateľa, prevedie všetky, alebo niektoré práva a záväzky vyplývajúce z tejto zmluvy na tretie osoby,

e) v prípade, ak Zhotoviteľ neprevezme stavenisko v lehote uvedenej v čl. III ods. 1 tejto zmluvy.

2. Objednávateľ je oprávnený odstúpiť od zmluvy aj v prípade, ak v priebehu plnenia tejto zmluvy dôjde k potrebe uskutočniť doplňujúce práce, ktoré neboli predmetom plnenia podľa tejto zmluvy, ktorých potreba vyplynula z dodatočne nepredvídateľných okolností a ak predpokladaná cena prác presiahne 50 % ceny podľa tejto zmluvy.

3. Objednávateľ je oprávnený odstúpiť od zmluvy aj z dôvodov uvedených v § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom a účinnom znení.

4. V prípade, ak je Objednávateľ v omeškaní s úhradou faktúry o viac ako 60 dní po uplynutí lehoty jej splatnosti, alebo v prípade, ak napriek opakovanej písomnej výzve Zhotoviteľa Objednávateľ neposkytuje Zhotoviteľovi súčinnosť, ktorá je nevyhnutná pre riadne plnenie tejto zmluvy, je Zhotoviteľ oprávnený odstúpiť od zmluvy na základe písomného oznámenia doručeného Objednávateľovi.

**čl. XIII.**

**Vyššia moc**

1. Pre účely tejto zmluvy sa za vyššiu moc považujú skutočnosti od Zmluvných strán nezávislé a Zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy a pod. (ďalej len „vis major“ alebo „vyššia moc“).

Za vis major sa považujú aj nepriaznivé poveternostné podmienky, v dôsledku ktorých objektívne nie je možné zhotovovať dielo, resp. niektorú jeho časť bez toho, aby bola ohrozená kvalita diela.

2. Pokiaľ skutočnosti vis major spôsobia objektívnu, dočasnú alebo trvalú nemožnosť plnenia jednotlivých zmluvných podmienok/povinností, je dotknutá/povinná strana povinná to písomne oznámiť oprávnenej strane. Lehoty uvedené v tejto zmluve alebo zákone sa na čas trvania skutočnosti označenej ako vis major dočasne pozastavujú; musí však byť o ich výskyte urobená zmienka v stavebnom denníku, s presný označením ich začiatku a charakteru. Po skončení trvania skutočnosti označenej ako vis major plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vis major. Počas trvania vis major alebo bezprostredne po jej skončení môže ktorákoľvek zo Zmluvných strán navrhnúť z tohto dôvodu zmenu príslušných ustanovení zmluvy týkajúcich sa ceny diela a lehoty na vykonanie diela alebo navrhnúť dohodu o zrušení tejto zmluvy, ak vis major spôsobí následky takej povahy, že predmet tejto zmluvy bude objektívne nevykonateľný. Pokiaľ nedôjde k dohode Zmluvných strán, môže ktorákoľvek zo Zmluvných strán od tejto zmluvy odstúpiť.

3. V prípade výskytu takých nepriaznivých poveternostných podmienok znemožňujúcich riadne plnenie diela, príslušný termín sa predlžuje o počet dní, počas ktorých boli práce prerušené. O týchto skutočnostiach sa uvedie riadne podpísaný záznam v stavebnom denníku s odôvodnením, inak nie sú dôvodom na predĺženie termínu zhotovenia diela.

**čl. XIV.**

**Záverečné ustanovenia**

* 1. Táto Zmluva nadobúda platnosť dňom jej podpisu obidvoma Zmluvnými stranami a účinnosť v súlade s § 47a ods. 1 zákona č.40/1964 Zb. Občiansky zákonník v platnom znení až deň nasledujúci po dni jej zverejnenia.
  2. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch Zmluvných strán, ktoré budú tvoriť neoddeliteľnú súčasť tejto zmluvy.
  3. Táto zmluva je vyhotovená v 5 rovnopisoch, z ktorých Objednávateľ po jej podpísaní obdrží tri a Zhotoviteľ dve vyhotovenia.
  4. Vzťahy touto zmluvou neupravené sa riadia ustanoveniami Obchodného zákonníka v platnom znení.
  5. Všetka komunikácia Objednávateľa a Zhotoviteľa bude prebiehať v slovenskom jazyku (príp. českom jazyku) a pre prípad sporu bude rozhodné právo SR.

V Trenčíne, dňa ................ V ......................................, dňa ...................

Objednávateľ: Zhotoviteľ:

........................................................... ................................................................

Mgr. Richard Rybníček

primátor mesta Trenčín

*(V prípade účasti skupiny treba, aby zmluva bola podpísaná za každého člena skupiny samostatne, príp., ak bude podpisovať zmluvu splnomocnený zástupca skupiny, je potrebné predložiť plnú moc (originál alebo overenú fotokópiu), v ktorej bude výslovne uvedené, že sa plnomocenstvo vzťahuje aj na podpis zmluvy s verejným obstarávateľom. Členovia skupiny budú zaviazaní spoločne a nerozdielne)*

Príloha č. 1 – kalkulácia ceny

DOPLNÍ UCHÁDZAČ

PODĽA VÝKAZOV - VÝMER Z PROJEKTOVEJ DOKUMENTÁCIE

Príloha č. 2– zoznam subdodávateľov (ak relevantné)

Príloha č. 3 – čestné vyhlásenie zhotoviteľa v zmysle čl. XI. Bod 5 tejto zmluvy

Príloha č. 4 – čestné vyhlásenie subdodávateľa v zmysle čl. XI. Bod 5 tejto zmluvy (ak relevantné)

*Príloha č. 3*

ČESTNÉ VYHLÁSENIE

Meno, priezvisko, funkcia ............................................................................

čestne vyhlasujem,

že v spoločnosti, ktorú zastupujem a ktorá vykonáva plnenie zákazky (a v žiadnej zo spoločností, ktoré sú členmi nášho konzorcia), nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022. Predovšetkým vyhlasujem, že:

1. ja (a žiadna zo spoločností, ktoré sú členmi nášho konzorcia) nie sme dotknutí a/alebo obmedzení sankciami najmä, nie však výlučne voči Rusku, v zmysle všeobecne záväzných právnych predpisov, a to najmä sankciami v podľa nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022
2. dodávateľ, ktorého zastupujem (a žiadna zo spoločností, ktoré sú členmi nášho konzorcia), nie je ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku;
3. dodávateľ, ktorého zastupujem (a žiadna zo spoločností, ktoré sú členmi nášho konzorcia), nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v písmene b) tohto odseku;
4. ani ja, ani spoločnosť, ktorú zastupujem (a žiadna zo spoločností, ktoré sú členmi nášho konzorcia), nie sme fyzická alebo právnická osoba, subjekt alebo orgán, ktorý koná v mene alebo na príkaz subjektu uvedeného v písmene b) alebo c) uvedených vyššie;

V ............................................. dňa............................

...........................................................................................

meno, priezvisko a podpis oprávneného zástupcu (príp.

viacerých zástupcov) uchádzača

*Príloha č. 4 (ak relevantné)*

ČESTNÉ VYHLÁSENIE

Meno, priezvisko, funkcia ............................................................................

čestne vyhlasujem,

že v spoločnosti, ktorú zastupujem a ktorá vykonáva plnenie zákazky (a v žiadnej zo spoločností, ktoré sú členmi nášho konzorcia), nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022. Predovšetkým vyhlasujem, že:

1. ja ako subdodávateľ (a žiadna zo spoločností, ktoré sú členmi nášho konzorcia) nie sme dotknutí a/alebo obmedzení sankciami najmä, nie však výlučne voči Rusku, v zmysle všeobecne záväzných právnych predpisov, a to najmä sankciami v podľa nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022;
2. subdodávateľ, ktorého zastupujem (a žiadna zo spoločností, ktoré sú členmi nášho konzorcia), nie je ruským štátnym príslušníkom ani fyzickou alebo právnickou osobou,

subjektom alebo orgánom so sídlom v Rusku;

1. subdodávateľ, ktorého zastupujem (a žiadna zo spoločností, ktoré sú členmi nášho

konzorcia), nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v písmene b) tohto odseku;

1. ani ja, ani spoločnosť, ktorú zastupujem (a žiadna zo spoločností, ktoré sú členmi nášho konzorcia), nie sme fyzická alebo právnická osoba, subjekt alebo orgán, ktorý koná v mene alebo na príkaz subjektu uvedeného v písmene b) alebo c) uvedených vyššie;
2. ako subdodávateľ (vrátane každej zo spoločností, ktoré sú členmi nášho konzorcia), v

prípade, ak som subjektom uvedeným v písmenách a) až c), nemám účasť na plnení

zákazky vyššiu ako limity stanovené všeobecne záväznými právnymi predpismi, najmä nie však výlučne v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022 v platnom znení.

V ............................................. dňa............................

..........................................................................................

meno, priezvisko a podpis oprávneného zástupcu (príp.

viacerých zástupcov) subdodávateľa